**Anexa la HCL nr. \_\_\_\_ din 25.04.2018**

REGULAMENT LOCAL DE STUPARIT PASTORAL

Obiectivul

Art. 1 Prin prezentul act normativ se recunoaste apicultura ca activitate de interes national , folositoare pentru pastrarea mediului natural , a sistemului ecologic si a agriculturii in general si este destinata sa garanteze polenizarea naturala si diversitatea bilogica a speciilor de albine , in mod deosebit pentru pastrarea rasei romanesti de albine- Apis mellifera carpatice si a populatiei de albine autohtone tipice penttru zonele bioapicole si isi propune sa reglementeze activitatea de stuparit stationar si pastoral.

**CAP. I - Practicarea stuparitului stationar. Amplasare. Distante. Reguli.**

**Art.1. Amplasarea stupinei**

Amplasarea stupinelor staţionare se efectueaza pe terenurile aflate în posesia apicultorilor sau pe orice alt teren atribuit legal, cu condiţia respectãrii normelor zootehnice, legislaţiei sanitar-veterinare şi de protecţie a populaţiei, animalelor şi mediului.

**Art.2. Distanţa minimã pentru stupine**

(1)        Stupinele trebuie aşezate la o distanţa de cel puţin zece metri faţa de un drum public şi la o distanţa de cel puţin cinci metri de împrejurimile unor proprietãţi publice sau particulare.

(2)        Respectarea distanţelor menţionate în alineatul 1. nu este obligatorie daca între stupina şi locurile acolo menţionate existã denivelari naturale de cel puţin doi metri sau sunt construite, fara continuitate, ziduri, garduri sau alte desparţituri care sa nu permita trecerea albinelor. Acestea trebuie sa se întinda şi cel puţin 2 metri dincolo de limita stupilor aflaţi la extremitaţi. Asemenea desparţituri trebuie sã aiba o înalţime de cel puţin doi metri.

(3)        Sunt însa exceptate înţelegerile, în scris, între parţile interesate;

(4)        În cazul prezenţei sigure a unor instalaţii industriale producatoare de zahar, stupinele trebuie sã respecte o distanţa minima de un kilometru faţa de aceste locuri de producţie.

(5)        Amplasarea stupinelor în vecinatatea producãtorilor de dulciuri la o distanţã de mai puţin de 1 km se va face pe riscul deţinãtorului de familii de albine.

**Art. 3. Reguli pentru stupãritul staţionar/permanent**

1. Stuparitul staţionar/permanent se refera la practicarea apiculturii pe vatra fixa, respectiv stupii sunt amplasaţi acolo pe tot timpul sezonului apicol şi pot fi lasaţi şi pe perioada de iernare;

b)         Apicultorul este obligat sa înregistreze familiile de albine la Direcţia sanitar-veterinara şi pentru siguranţa alimentelor judeţeana, şi în Registrul agricol;

c)         Apicultorul este obligat sa deţina şi sa completeze carnetul de stupina, document

elaborat de forma asociativa şi aprobat de Autoritatea Naţionalã Sanitara Veterinara şi pentru Siguranţa Alimentelor, conform legislaţiei în vigoare, din care sã rezulte ca familiile de albine sunt supuse controalelor veterinare oficiale;

d)         Stupinele staţionare/permanente pot fi amplasate pe proprietaţi private sau în domeniul public pe baza unei dovezi de folosinţa, respectiv, concesionare, comodat, contract de folosinţa, scoatere temporara din fondul forestier national;

e)         La atribuirea vetrelor de stupinã staţionara/permanenta amplasate în masivele melifere se va ţine cont şi de încãrcatura cu numarul de familii de albine;

f)          Nu sunt supuse acestei regului stupinele staţionare/permanente amplasate în trupuri de padure sub 25-30 de ha, cu o compoziţie diversã şi în vecinatatea culturilor agricole dirijate;

g)         Stupinele staţionare/permanente autorizate pentru creşterea matcilor nu vor fi amplasate în masiv melifer;

h)         Suprafeţele de teren pentru vatra de stupina staţionara/permanenta se acorda în funcţie de marimea stupinei şi nu vor fi mai mici de 5 m2 pentru fiecare familie de albine;

i)          Apicultorul este obligat sã-şi adune roiul de albine plecat din stupina staţionara/permanenta proprie şi sã-l urmareasca permanent dupã ce s-a aşezat pe terenuri proprietate straina;

j)          Apicultorul poate sa recupereze roiul de albine gasit fara supraveghere şi sa-l adaposteascã în stupina staţionara/permanenta proprie cu drept de proprietate în continuare;

k)         Apicultorul nu poate fi tras la raspundere pentru faptul ca albinele recolteaza sucurile dulci din struguri sau alte fructe a caror coaja a fost sparta de viespi sau alţi factori, în special fizici, întrucât aparatul bucal al albinelor este adaptat doar pentru supt şi lins, ele neputând sparge coaja fructelor.

**CAP.II - Practicarea stupãritului pastoral/transhumanţa**

**Art. 4. Reguli pentru practicarea stupãritului pastoral/transhumanţa:**

1.         Stupãritul pastoral/transhumanţa se refera la practicarea apiculturii prin transportarea şi amplasarea stupinei temporare langa sursele melifere pentru perioada de cules.

2.         Apicultorul are obligaţia ca, în 48 de ore de la amplasarea stupinei temporare, sa se înregistreze la primaria pe raza careia şi-a amplasat stupina temporara şi sa precizeze, în scris, locul exact unde este amplasata stupina, perioada utilizarii vetrei, numarul familiilor de albine amplasate şi datale de contact unde poate sa fie anunţat în cazul unor tratamente cu substanţe chimice pentru a preveni intoxicaţiile la albine .

3.         Este interzisa amplasarea stupinei temporare la mai puţin de 1500 m liniari de culturi melifere dirijate (facelia, rapiţã, alte culturi specifice), daca proprietarul/administratorul acestor culturi este şi apicultor şi menţioneaza acest lucru printr-un panou de afişare.

4.         Apicultorul este obligat sa deţina şi sa completeze carnetul de stupina, document elaborat de forma asociativa şi aprobat de Autoritatea Naţionala Sanitara Veterinara şi pentru Siguranţa Alimentelor, conform legislaţiei în vigoare, din care sã rezulte ca familiile de albine sunt supuse controalelor veterinare oficiale.

5.         Numarul maxim de familii de albine la hectar care se poate repartiza pentru utilizarea optimã a întregului potenţial melifer este de:

|  |  |
| --- | --- |
| 25 – 40 familii/ha / | salcam |
| 15 – 30 familii/ha / | tei |
| 3 – 5 familii/ha | zmeuris |
| 2 – 3 familii/ha | pomi fructiferi |
| 1 – 2 familii /ha | floarea-soarelui |
| 2 – 3 familii/ha | rapiţa şi mustar |
| 4 – 6 familii/ha | leguminoase perene |
| 3 - 4 familii/ha | plante medicinale şi aromatice |

6.         Pana la data de 30 martie consiliile locale împreuna cu formele asociative legal constituite conform legislaţiei în vigoare, respectiv asociaţiile de crescatori de albine, uniunile apicole, cooperativele sau grupurile de producatori, trebuie sa inventarieze suprafeţele melifere, sa stabileasca capacitatea lor nectarifera precum şi numarul de stupi ce poate fi deplasat în pastoral la fiecare masiv melifer.

7.         Repartizarea suprafeţelor de baza melifera se face de catre formele asociative legal constituite conform legislaţiei în vigoare, pâna la data de 30 aprilie .

8.         Distanţa dintre stupinele temporare va fi de cel puţin 100 m la masivele melifere din paduri şi de cel puţin 300 m la culturile agricole

9.         Amplasarea stupinei temporare la resursele melifere se face în baza autorizaţiei de stuparit pastoral, emisa de consiliile locale împreuna cu formele asociative legal constituite conform legislaţiei în vigoare.

10.       Autorizaţia de stuparit pastoral se elibereaza pe perioada determinata, fara plata în perioada optima culesului de nectar şi pentru polenizarea culturilor entomofile.

11.       Este interzisa amplasarea stupinei temporare fara autorizaţie de stuparit pastoral.

12.       Se interzice amplasarea stupinei temporare în calea de zbor a albinelor altei stupine deja amplasate la sursele melifere.

13.       Persoanele fizice sau juridice care intenţioneaza sa administreze substanţe chimice (pesticide, insecticide, erbicide etc) la tratarea culturilor agricole sau fondului forestier etc. sunt obligate sa puna din timp la dispoziţia primariilor graficul tratamentelor şi sa anunţe cu cel puţin 7 zile înainte de administrarea efectiva a tratamentului, indicand concret data şi ora începerii precum şi a sfarşitului tratarii, metoda tratarii, denumirea preparatului şi concentraţia administrãrii, precum şi gradul de toxicitate.

14.       Persoanele fizice sau juridice sunt obligate sã respecte întocmai data şi ora începerii, sfarşitul tratãrii, condiţiile metodice şi caracteristicile toxice ale preparatului utilizat.

Consiliile locale sunt obligate sã afişeze imediat, în loc public, datele despre administrarea tratamentelor şi sa anunţe apicultorii înregistraţi de locul unde se aplica stropiri.

CAP. III – Contraventii, aplicarea sanctiunilor

Art. 5 – Contraventii

1. Consituie contraventie urmatoarele fapte , daca nu sunt savarsite in astfel de conditii incat , potrivit legii penale, sa constituie infractiuni , si se sanctioneaza dupa cum urmeaza :
2. cu amenda de la 50 la 100 lei , in cazul neanuntarii de catre apicultor , in maximum 24 de ore de la instalarea stupinei pe vatra , a consiliului local si a administratorilor terenurilor agricole sau silvice pe raza caruia se deplaseaza cu stupii in pastoral ,
3. cu amenda de la 100 la 150 lei , in cazul nerespectarii prevederilor privind amplasarea familiilor de albine la o distant de cel putin 5 m. fata de caile ferate sau drumurile publice ,
4. cu amenda de la 100 la 150 lei , in cazul nerespectarii de catre apicultor a distantelor dintre stupine la culturile agricole,
5. cu amenda de la 100 la 150 lei , in cazul amplasarii de catre apicultor a stupinei pe directia de zbor a albinelor aparinand altor stupine sau amplasarii stupinei intre alte stupine si sursa de cules,
6. cu amenda de la 500 la 1000 lei in cazul detinatorilor de suprafate agricole care efectueaza tratamente chimice la culturile agricole pe care le detin si nu au anuntat in scris , consiliile locale cu cel putin 7 zile inainte de efectuarea tratamentului , precum si denumirea produsului folosit.
7. Constatarea contraventiilor si aplicarea sanctiunilor d se face de catre o persoana imputernicita de primar .
8. Contravenientul poate achita , in cel putin 48 de ore de la data incheierii sau, dupa caz, de la data comunicarii procesului- verbal de constatare a contraventiei , jumatate din minimul amenzii ,agentul constatator facand mentiune despre aceasta posibilitate in procesul verbal.

Presedinte de sedinta Contrasemneaza

consilier secretar

GURAU IONELA